  Виталий Пронин Толон ужзэ йылпумъяз Эстониын Циистре гуртын радъяськем удмуртъёслэн кинолагерьзы. Оскиськом, Эстониысь соос выль тодон-валанъёсын бертозы но удмурт киноез азинтозы.Ужрадлэн валтӥсь ужпумез - возьматыны киноен тунсыкъяськись егитъёслы, кызьы фильм лэсьтоно. Кин ке нырысьсэ та дышетонэ пыриськиз, кинлэн ке та ӧре зымылымез вань ини, кылсярысь, Дарали Лели гожтӥз «Узы-боры» но «Пузкар» удмурт фильмъёслы сценарийёс. Удмуртиысь егитъёслы юрттӥськизы Эстониысь киноен вырись специалистъёс. Кызьы вера кинолагерез радъясь Пётр Палган, удмуртъёслы кулэ сыӵе адямиос, кудъёсыз быгатозы удмурт киноез выль лёгетэ ӝутыны. Со понна кулэ тодон-валан, быгатон. Нош кызьы ваньзэ сое люкалод, ас киыныд киноез лэсьтытэк?Мастер-классъёсын, пумиськонъёсын егитъёс тодӥзы, кызьы сценарий гожтӥське, режиссёрлэн ужез радъяське, монтаж лэсьтӥське, кызьы камераосын ужано. 9 нунал ӵоже егитъёс асьсэос тыршизы вакчи кино пуктыны. Озьы ик соос тодматскизы Эстониысь кинематографен, учкизы экранъёсы алигес потэм «Supilinna salaselts» («Супилиннлэн лушкем огазеяськонэз») киноез.Оскиськом, Эстониысь соос выль тодон-валанъёсын бертозы но удмурт киноез азинтозы.Анастасия Шумилова Туспуктэм: Дарали Лели  